Inter jibqgħu konsistenti fuq N'Golo Kante Il-coach ta' Inter Antonio Conte informa lid-diriġenti tiegħu sabiex jippruvaw jakkwistaw is-servizzi tal-player ta' nofs il-ground ta' Chelsea, N'Golo Kante. Dan il-player ta' 29 sena ilu ma' Chelsea għal dawn l-aħħar ħames snin meta ġie akkwistat mingħand Leicester City għas-somma ta' €32 miljun. Minn dak iż-żmien huwa lagħab 135 partita mal-Blues u skorja disa' goals. Conte jaf sew lil Kante minħabba li kien jikkowċjah fiż-żmien meta kien ma' Chelsea bejn is-sena 2016 u l-2018. Min-naħa tiegħu, il-player Franċiż jixtieq li jkollu din il-possibbiltá u jinsab lest għal kull forma ta' negozjati.